CELEX: 32022R0586
Language: lv
Date: 2022-04-08 00:00:00
Title: Komisijas Regula (ES) 2022/586 (2022. gada 8. aprīlis), ar ko groza XIV pielikumu Eiropas Parlamenta un Padomes Regulai (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) (Dokuments attiecas uz EEZ)

11.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 112/6
               
            
         KOMISIJAS REGULA (ES) 2022/586
         (2022. gada 8. aprīlis),
         ar ko groza XIV pielikumu Eiropas Parlamenta un Padomes Regulai (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (1), un jo īpaši tās 58. un 131. pantu,
         tā kā:
         
                     (1)
                  
                  
                     Viela “tetraetilsvins” atbilst kritērijiem, lai to saskaņā ar Eiropas Parlamenta un Padomes Regulu (EK) Nr. 1272/2008 (2) klasificētu par reproduktīvajai sistēmai toksisku vielu (1.A kategorija), tāpēc tā atbilst Regulas (EK) Nr. 1907/2006 57. panta c) punktā izklāstītajiem kritērijiem iekļaušanai minētās regulas XIV pielikumā.
                  
               
                     (2)
                  
                  
                     Viela “4,4’-bis(dimetilamino)-4"-(metilamino)tritilspirts (ar ≥ 0,1 % Miklera ketona (EK Nr. 202-027-5) vai Miklera bāzes (EK Nr. 202-959-2))” atbilst kritērijiem, lai to saskaņā ar Regulu (EK) Nr. 1272/2008 klasificētu par kancerogēnu vielu (1.B kategorija), tāpēc tā atbilst Regulas (EK) Nr. 1907/2006 57. panta a) punktā izklāstītajiem kritērijiem iekļaušanai minētās regulas XIV pielikumā.
                  
               
                     (3)
                  
                  
                     1,3,4-tiadiazolidīn-2,5-ditiona, formaldehīda un 4-heptilfenola, sazarotas un lineāras ķēdes (RP-HP) (ar ≥ 0,1 % 4-heptilfenola, sazarotas un lineāras ķēdes (masas %)) reakcijas produkti ir vielas, kam piemīt endokrīni disruptīvas īpašības, par kurām ir zinātnes liecības, ka tās var izraisīt nopietnu ietekmi uz vidi. Tās raisa tādas pašas bažas kā citas Regulas (EK) Nr. 1907/2006 57. panta a) līdz e) punktā uzskaitītās vielas, tāpēc tās atbilst minētās regulas 57. panta f) punktā izklāstītajiem kritērijiem iekļaušanai minētās regulas XIV pielikumā.
                  
               
                     (4)
                  
                  
                     Viela “2-etilheksil 10-etil-4,4-dioktil-7-okso-8-oksa-3,5-ditia-4-stannatetradekanoāts (DOTE)” atbilst kritērijiem, lai to saskaņā ar Regulu (EK) Nr. 1272/2008 klasificētu par reproduktīvajai sistēmai toksisku vielu (1.B kategorija), tāpēc tā atbilst Regulas (EK) Nr. 1907/2006 57. panta c) punktā izklāstītajiem kritērijiem iekļaušanai minētās regulas XIV pielikumā.
                  
               
                     (5)
                  
                  
                     2-etilheksil 10-etil-4,4-dioktil-7-okso-8-oksa-3,5-ditia-4-stannatetradekanoāta un 2-etilheksil 10-etil-4-[[2-[(2-etilheksil)oksi]-2-oksoetil]tio]-4-oktil-7-okso-8-oksa-3,5-ditia-4-stannatetradekanoāta reakcijas masa (DOTE un MOTE reakcijas masa) ir viela, kas atbilst kritērijiem, lai to saskaņā ar Regulu (EK) Nr. 1272/2008 klasificētu par reproduktīvajai sistēmai toksisku vielu (1.B kategorija), tāpēc tā atbilst Regulas (EK) Nr. 1907/2006 57. panta c) punktā izklāstītajiem kritērijiem iekļaušanai minētās regulas XIV pielikumā.
                  
               
                     (6)
                  
                  
                     Ir konstatēts, ka visas iepriekš minētās vielas atbilst Regulas (EK) Nr. 1907/2006 57. pantā minētajiem kritērijiem, un tās ir iekļautas kandidātvielu sarakstā, lai ar laiku tās iekļautu minētās regulas XIV pielikumā. Turklāt Eiropas Ķimikāliju aģentūra (“Aģentūra”) 2019. gada 1. oktobra ieteikumā (3) ir piešķīrusi prioritāti šo vielu iekļaušanai minētajā pielikumā.
                  
               
                     (7)
                  
                  
                     Aģentūra rīkoja ieteikuma projekta sabiedrisko apspriešanu, kurā ieinteresētās personas tika aicinātas iesniegt komentārus. Turklāt Komisija ir saņēmusi ieinteresēto personu iesniegumus par to, lai tiktu sniegta informācija par tādu iespējamu ietekmi uz ekonomiku, sociālo jomu, veselību un vidi (izmaksām un ieguvumiem), kas izriet no Aģentūras ieteikuma projektā ierosinātās šo vielu iekļaušanas Regulas (EK) Nr. 1907/2006 XIV pielikumā.
                  
               
                     (8)
                  
                  
                     Tāpēc iepriekš minētās vielas būtu jāiekļauj Regulas (EK) Nr. 1907/2006 XIV pielikumā.
                  
               
                     (9)
                  
                  
                     Attiecībā uz katru no vielām, kas ar šo regulu iekļautas Regulas (EK) Nr. 1907/2006 XIV pielikumā, būtu, kā to prasa Regulas (EK) Nr. 1907/2006 58. panta 1. punkta c) apakšpunkta i) punkts, jānosaka datums, no kura šo vielu ir aizliegts laist tirgū un lietot, ja vien nav piešķirta licence, turklāt būtu jāņem vērā Aģentūras spēja apstrādāt licencēšanas pieteikumus. Nevienas šīs vielas sakarā nav pamata Regulas (EK) Nr. 1907/2006 58. panta 1. punkta c) apakšpunkta ii) punktā minēto datumu noteikt agrāk kā 18 mēnešus pirms minētās regulas 58. panta 1. punkta c) apakšpunkta i) punktā minētā datuma.
                  
               
                     (10)
                  
                  
                     Regulas (EK) Nr. 1907/2006 58. panta 1. punkta e) apakšpunkts saistībā ar 58. panta 2. punktu paredz iespēju attiecībā uz lietošanas veidiem vai lietošanas veidu kategorijām noteikt atbrīvojumus, ja, balstoties uz konkrētiem Savienības tiesību aktiem, kas uzliek obligātu standartu prasības cilvēku veselības un dabas aizsardzības ziņā, risku pareizi kontrolē. Saskaņā ar pieejamo informāciju nav lietderīgi noteikt atbrīvojumus, balstoties uz minētajiem noteikumiem.
                  
               
                     (11)
                  
                  
                     Aģentūras rīkotās sabiedriskās apspriešanas laikā par tās ieteikuma projektu netika iesniegtas īpašas piezīmes par iespējamiem atbrīvojumiem attiecībā uz ražojumiem un procesiem orientētu pētniecību un tehnoloģiju izstrādi. Tāpēc, pamatojoties uz pieejamo informāciju, nav lietderīgi noteikt minētos atbrīvojumus.
                  
               
                     (12)
                  
                  
                     Pieejamā informācija par to vielu lietošanas veidiem, kuras ar šo regulu iekļautas Regulas (EK) Nr. 1907/2006 XIV pielikumā, ir ierobežota, tāpēc patlaban nav lietderīgi noteikt minētās regulas 58. panta 1. punkta d) apakšpunktā minētos pārskatīšanas termiņus.
                  
               
                     (13)
                  
                  
                     Vielas “2-metoksietanols (EGME)” un “2-etoksietanols (EGEE)” atbilst kritērijiem, lai tās saskaņā ar Regulu (EK) Nr. 1272/2008 klasificētu par reproduktīvajai sistēmai toksisku vielu (1.B kategorija), tāpēc šīs vielas atbilst Regulas (EK) Nr. 1907/2006 57. panta c) punktā izklāstītajiem kritērijiem iekļaušanai minētās regulas XIV pielikumā. Abu šo vielu laišana tirgū un lietošana gan atsevišķi, gan par sastāvdaļu citās vielās vai maisījumos plašam patēriņam ir ierobežota saskaņā ar Regulas (EK) Nr. 1907/2006 XVII pielikumu. Darba ņēmēju aizsardzības ziņā indikatīvas arodekspozīcijas robežvērtības minētajām vielām Savienības līmenī ir noteiktas ar Komisijas Direktīvu 2009/161/ES (4), kā paredzēts Padomes Direktīvā 98/24/EK (5). Šīs vērtības nav saistošas, tāpēc minētā direktīva dalībvalstīs var tikt īstenota atšķirīgi. Komisija izvērtē, kāda varētu būt vispiemērotākā regulatīvā pieeja attiecībā uz minētajām vielām. Tāpēc ir lietderīgi atlikt minēto vielu iekļaušanu Regulas (EK) Nr. 1907/2006 XIV pielikumā.
                  
               
                     (14)
                  
                  
                     Vielas “cikloheksān-1,2-dikarbonskābes anhidrīds [1]”, “cis-cikloheksān-1,2-dikarbonskābes anhidrīds [2]”, “trans-cikloheksān-1,2-dikarbonskābes anhidrīds [3] (HHPA)” un “heksahidrometilftalskābes anhidrīds [1]”, “heksahidro-4-metilftalskābes anhidrīds [2]”, “heksahidro-1-metilftalskābes anhidrīds [3]”, “heksahidro-3-metilftalskābes anhidrīds [4] (MHHPA)” atbilst kritērijiem, lai tās saskaņā ar Regulu (EK) Nr. 1272/2008 klasificētu par elpceļu sensibilizatoru (1. kategorija). Aģentūra ir secinājusi, ka ir zinātnes liecības, ka šīs vielas var izraisīt nopietnu ietekmi uz cilvēku veselību, tādējādi tās raisa tādas pašas bažas kā citas Regulas (EK) Nr. 1907/2006 57. panta a) līdz e) punktā uzskaitītās vielas, tāpēc minētās vielas atbilst minētās regulas 57. panta f) punktā izklāstītajiem kritērijiem iekļaušanai minētās regulas XIV pielikumā. Saskaņā ar pieejamo informāciju minētās vielas tiek lietotas rūpnieciskos objektos, kur galvenās bažas ir saistītas ar darba ņēmēju ekspozīciju, bet tās nelieto profesionālām vai privātām vajadzībām. Darba ņēmēju aizsardzības ziņā minētajām vielām nav indikatīvu arodekspozīcijas robežvērtību, kas būtu noteiktas Savienības līmenī saskaņā ar Direktīvu 98/24/EK, un var būt sarežģīti noteikt drošu ekspozīcijas līmeni elpceļu sensibilizatoram. Komisija izvērtē, kāda varētu būt vispiemērotākā regulatīvā pieeja attiecībā uz minētajām vielām. Tāpēc ir lietderīgi atlikt minēto vielu iekļaušanu Regulas (EK) Nr. 1907/2006 XIV pielikumā.
                  
               
                     (15)
                  
                  
                     Viela “1,6,7,8,9,14,15,16,17,17,18,18-dodekahlorpentaciklo[12.2.1.16,9.02,13.05,10]oktadeka-7,15-diēns” (“Dechlorane Plus”™) (arī visi tās individuālie anti un sin izomēri vai jebkura to kombinācija) ir ļoti noturīga un ļoti bioakumulatīva viela saskaņā ar Regulas (EK) Nr. 1907/2006 XIII pielikumā izklāstītajiem kritērijiem, tāpēc tā atbilst minētās regulas 57. panta e) punktā izklāstītajiem kritērijiem iekļaušanai minētās regulas XIV pielikumā. Ir sagatavota XV pielikumā minētā dokumentācija minētās vielas lietošanas veidu ierobežošanai. Turklāt ir veikti pasākumi minētās vielas iekļaušanai Stokholmas Konvencijā par noturīgajiem organiskajiem piesārņotājiem (6). Tiklīdz uz vielu attiecas minētā konvencija, tās ražošana, laišana tirgū un lietošana Savienības līmenī ir jāaizliedz, iespējami drīzāk pakāpeniski jāizbeidz vai jāierobežo saskaņā ar Eiropas Parlamenta un Padomes Regulu (ES) 2019/1021 (7). Vielas, kuru visi lietošanas veidi ir aizliegti saskaņā ar citiem Savienības tiesību aktiem, nevar uzskaitīt Regulas (EK) Nr. 1907/2006 XIV pielikumā. Lai nodrošinātu konsekventu regulatīvo pieeju, pirms lēmuma pieņemšanas par “Dechlorane Plus”™ iekļaušanu Regulas (EK) Nr. 1907/2006 XIV pielikumā būtu jāņem vērā minēto iniciatīvu iznākums. Tāpēc ir lietderīgi atlikt minētās vielas iekļaušanu Regulas (EK) Nr. 1907/2006 XIV pielikumā.
                  
               
                     (16)
                  
                  
                     Septiņi svina savienojumi: dioksobis(stearato)trisvins; taukskābju, C16-18, svina sāļi; trisvina dioksīda fosfonāts; sērskābes svina sāls, dibāziska; [ftalato(2-)]dioksotrisvins; trisvina bis(karbonāta) dihidroksīds and svina oksīda sulfāts atbilst kritērijiem, lai tos saskaņā ar Regulu (EK) Nr. 1272/2008 klasificētu par reproduktīvajai sistēmai toksisku vielu (1.A kategorija), tāpēc tie atbilst Regulas (EK) Nr. 1907/2006 57. panta c) punktā izklāstītajiem kritērijiem iekļaušanai minētās regulas XIV pielikumā. Minētās vielas galvenokārt ir reciklētā polivinilhlorīdā (PVH), un tās nav iespējams izvadīt, izmantojot pašreizējos tehnoloģiskos paņēmienus. Komisija izstrādā regulu, kuras mērķis ir aizliegt svina un tā savienojumu lietošanu PVH izstrādājumos un ierobežot tādu PVH izstrādājumu laišanu tirgū, kuru sastāvā ir vairāk nekā 0,1 % svina, paredzot dažus izņēmumus. Turklāt pašlaik tiek pārskatīta saskaņā ar Direktīvu 98/24/EK noteiktā pašreizējā Savienības saistošā arodekspozīcijas robežvērtība un saistošā bioloģiskā robežvērtība svina savienojumiem. Tāpēc, ņemot vērā notiekošās diskusijas par svina un tā savienojumu lietošanas ierobežošanu, kā arī stingrāku pasākumu iespējamo pieņemšanu darbavietās, ir lietderīgi atlikt lēmuma pieņemšanu par minēto vielu iekļaušanu Regulas (EK) Nr. 1907/2006 XIV pielikumā.
                  
               
                     (17)
                  
                  
                     Viela “4,4’-izopropilidēndifenols (bisfenols A; BPA) atbilst kritērijiem, lai to saskaņā ar Regulu (EK) Nr. 1272/2008 klasificētu par reproduktīvajai sistēmai toksisku vielu (1.B kategorija). Tai piemīt arī endokrīni disruptīvas īpašības, par kurām ir zinātnes liecības, ka tās var izraisīt nopietnu ietekmi uz cilvēku veselību un vidi. Tā raisa tādas pašas bažas kā citas Regulas (EK) Nr. 1907/2006 57. panta a) līdz e) punktā uzskaitītās vielas. Tāpēc tā atbilst Regulas (EK) Nr. 1907/2006 57. panta c) un f) punktā izklāstītajiem kritērijiem iekļaušanai minētās regulas XIV pielikumā. Tiek gatavota XV pielikumā minētā dokumentācija bisfenola A un strukturāli saistītu bisfenolu, kuri raisa līdzīgas bažas par ietekmi uz vidi, lietošanas ierobežošanai. Minētais ierobežojums attieksies uz bisfenola A lietošanas veidiem, uz kuriem attiektos licencēšanas režīms. Tāpēc ir lietderīgi atlikt minētās vielas iekļaušanu Regulas (EK) Nr. 1907/2006 XIV pielikumā. Tāpēc Regula (EK) Nr. 1907/2006 būtu attiecīgi jāgroza.
                  
               
                     (18)
                  
                  
                     Šajā regulā paredzētie pasākumi ir saskaņā ar atzinumu, ko sniegusi ar Regulas (EK) Nr. 1907/2006 133. pantu izveidotā komiteja,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1907/2006 XIV pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 8. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 396, 30.12.2006., 1. lpp.
         
         
            (2)  Eiropas Parlamenta un Padomes Regula (EK) Nr. 1272/2008 (2008. gada 16. decembris) par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).
         
            (3)  https://echa.europa.eu/documents/10162/13640/9th_axiv_recommendation_October2019_en.pdf/d4d55dea-cc36-8f57-0d9f-33b8e64c4f07
         
            (4)  Komisijas Direktīva 2009/161/ES (2009. gada 17. decembris), ar ko, īstenojot Padomes Direktīvu 98/24/EK, izveido darbavietā pieļaujamo indikatīvo iedarbības robežvērtību trešo sarakstu un groza Komisijas Direktīvu 2000/39/EK (OV L 338, 19.12.2009., 87. lpp.).
         
            (5)  Padomes Direktīva 98/24/EK (1998. gada 7. aprīlis) par darba ņēmēju veselības un drošības aizsardzību pret risku, kas saistīts ar ķimikāliju izmantošanu darbā (četrpadsmitā atsevišķā direktīva Direktīvas 89/391/EEK 16. panta 1. punkta nozīmē) (OV L 131, 5.5.1998., 11. lpp.).
         
            (6)  OV L 209, 31.7.2006., 3. lpp.
         
         
            (7)  Eiropas Parlamenta un Padomes Regula (ES) 2019/1021 (2019. gada 20. jūnijs) par noturīgiem organiskajiem piesārņotājiem (OV L 169, 25.6.2019., 45. lpp.).
      
      
         
            PIELIKUMS
            Regulas (EK) Nr. 1907/2006 XIV pielikuma tabulā pievieno šādus ierakstus:
            
               
                           Ieraksts
                           Nr.
                        
                        
                           Viela
                        
                        
                           Būtiskās īpašības, kas minētas 57. pantā
                        
                        
                           Pārejas pasākumi
                        
                        
                           Atkāpes lietošanas (kategoriju) veidiem
                        
                        
                           Pārskatīšanas termiņi
                        
                     
                           Pieteikuma iesniegšanas termiņš(1)
                           
                        
                        
                           Rieta datums(2)
                           
                        
                     
                           “55.
                        
                        
                           Tetraetilsvins
                           EK Nr.: 201-075-4
                           
                              CAS Nr.: 78-00-2
                        
                        
                           Reproduktīvajai sistēmai toksiska (1.A kategorija)
                        
                        
                           2023. gada 1. novembris
                        
                        
                           2025. gada 1. maijs
                        
                        
                           —
                        
                        
                           —
                        
                     
                           56.
                        
                        
                           4,4’-bis(dimetilamino)-4"-(metilamino)tritilspirts (ar ≥ 0,1 % Miklera ketona (EK Nr. 202-027-5) vai Miklera bāzes (EK Nr. 202-959-2))
                           EK Nr.: 209-218-2
                           
                              CAS Nr.:561-41-1
                        
                        
                           Kancerogēna (1.B kategorija)
                        
                        
                           2023. gada 1. novembris
                        
                        
                           2025. gada 1. maijs
                        
                        
                           —
                        
                        
                           —
                        
                     
                           57.
                        
                        
                           1,3,4-tiadiazolidīn-2,5-ditiona, formaldehīda un 4-heptilfenola, sazarotas un lineāras ķēdes (RP-HP) (ar ≥ 0,1 % 4-heptilfenola, sazarotas un lineāras ķēdes (masas %)) reakcijas produkti
                           EK Nr.: —
                           
                              CAS Nr.: —
                        
                        
                           Endokrīni disruptīvas īpašības (57. panta f) punkts – vide)
                        
                        
                           2023. gada 1. novembris
                        
                        
                           2025. gada 1. maijs
                        
                        
                           —
                        
                        
                           —
                        
                     
                           58.
                        
                        
                           2-etilheksil 10-etil-4,4-dioktil-7-okso-8-oksa-3,5-ditia-4-stannatetradekanoāts (DOTE)
                           EK Nr.: 239-622-4
                           
                              CAS Nr.:15571-58-1
                        
                        
                           Reproduktīvajai sistēmai toksiska (1.B kategorija)
                        
                        
                           2023. gada 1. novembris
                        
                        
                           2025. gada 1. maijs
                        
                        
                           —
                        
                        
                           —
                        
                     
                           59.
                        
                        
                           2-etilheksil 10-etil-4,4-dioktil-7-okso-8-oksa-3,5-ditia-4-stannatetradekanoāta un 2-etilheksil 10-etil-4-[[2-[(2-etilheksil)oksi]-2-oksoetil]tio]-4-oktil-7-okso-8-oksa-3,5-ditia-4-stannatetradekanoāta reakcijas masa (DOTE un MOTE reakcijas masa)
                           EK Nr.: —
                           
                              CAS Nr.:—
                        
                        
                           Reproduktīvajai sistēmai toksiska (1.B kategorija)
                        
                        
                           2023. gada 1. novembris
                        
                        
                           2025. gada 1. maijs
                        
                        
                           —
                        
                        
                           —”